Allau sense ferits a Naut Aran (Vall d'Aran) - FÒRUM.ad
Allau sense ferits a Naut Aran (Vall d’Aran)
El 28/03/13 17:20
La Direcció General de Protecció Civil de la Generalitat (DGPC) ha emès una prealerta del Pla especial d’emergències per allaus a Catalunya (ALLAUCAT) a causa d’una allau al punt quilomètric 39 de la carretera C-28, al terme municipal de Naut Aran.
L’allau, de petites dimensions, ha provocat afectacions en els dos sentits i no ha causat ferits, però s’ha pogut donar pas alternatiu. El centre de control de carreteres de Vic informa que tenen vàries llevaneus a la zona, algunes molt a prop del lloc on s’ha produït l’allau, que ja estan treballant en la neteja de la via.
Tot i que el risc d’allaus actualment no es elevat, Protecció Civil de la Generalitat, de cara a aquests dies de vacances de Setmana Santa, demana a la ciutadania que tingui pensat desplaçar-se a zones de muntanya seguir els consells d’autoprotecció davant les allaus.
Notícia Anterior: Salut informa sobre mancances en els sistemes de seient ortopèdics acoblats a les cadires de rodes Rea Azalea® Base
Següent Notícia: El cementiri lauredià de la carretera de Fontaneda amplia els seus serveis amb la construcció d’uns lavabos